EK-FC R9 Fury X Waterblock Review

Cum placile high-end reprezinta de fiecare data stelele unei generatii curiozitatea este foarte mare atunci cand un nou produs este lansat in aceasta gama . Astazi va voi prezenta un produs dedicat racirii aceste placi video produs de EKWB,mai exact un waterblock compatibil cu placile Fury X ,implementarea de referinta AMD. Cum orice entuziast cauta metode pentru imbunatatirea performantei/racirii componentelor sale,waterblock-ul produs de EKWB vine la fix pentru posesorii de Fury X .

1. Racirea standard

Fury X a reprezenta o adevarata inovatie din partea celor de la AMD fiind prima placa video model de referinta dotata cu un sistem de racire cu apa . Pot sa spun ca este un imens pas in fata din partea AMD intrucat in trecut referintele au fost recunoscute pentru performanta mediocra a sistemului de racire si mai ales pentru zgomotul produs . Ei bine Fury X se abate de la aceasta linie iar sistemul sau stardard de racire este foarte bine pus la punct . Trebuie mentionat de asemenea ca noul procesor grafic AMD este cel mai complex cip grafic produs ingloband un numar de peste 8.2 miliarde de tranzistori . O alta inovatie adusa de AMD o reprezinta memoria HBM super rapida care permite optimizarea PCB-ului pentru dimensiuni mult reduse.

Vorbind despre dimensiuni si constructie , referinta AMD este probabil cea mai reusita creatie a celor de la AMD din acest punct de vedere . Avem un PCB de dimensiuni mici plin ochi cu piese de calitate. Remarcam vrm-ul in 6 faza nativ cu inductori IR3567B ce promite multe bune in materie de overclock.

Revenind la racirea standard aceasta este formata dintr-un mini-circuit cu apa,sub capota fiind prezente o baza de cupru si o pompa de apa legate prin furtune de partea exterioara a circuitului formata dintr-un radiator si ventilator . Ansamblul este produs de CoolerMaster si cu toate ca unii utilizatori s-au plans de zgomotul produs de pompa in functionare exemplarul nostru nu a manifestat astfel de comportament.

Am testat performanta racirii standard ruland benchmark-ul Unigine Heaven 4.0 Extreme care reprezinta un bun indicator atat al performantei placii video cat si a sistemului de racire,testul durand peste 5 minute si stresand serios placa video. Temperaturile maxime inregistrate au fost de 59 grade Celsius in cazul folosirii setarii Auto pentru turatia ventilatorului respectiv 47 grade Celsius ruland la turatia maxima. Asa cum spuneam mai devreme,performanta racirii standard este una foarte buna , nu este usor sa racesti un procesor grafic ce numara peste 8.2 miliarde de tranzistori in conditii de comfort acustic .

2. EK-FC R9 Fury X Nickel

Pentru testul de astazi EKWB ne-au trimis varianta din nickel a waterblock-ului dedicat racirii referintei Fury X . Ambalajul si modul de prezentare a waterblock-ului este unul impecabil nereusind sa ii gasesc vreun defect. In pachetul standard avem incluse pe langa waterblock-ul in sine absolut tot ce este necesar montarii si instalarii acestuia ,mai exact suruburi,pasta termoconductoare,pad termic pentru VRM , cheie tip imbus precum si bracket-ul single-slot.

Calitatea constructiei este impecabila iar waterblock-ul acopera intreaga placa racind pe langa cipul grafic si sistemul de alimentare al acestuia.

Nu am stat mult pe ganduri si am pornit la testare. Waterblock-ul a fost inclus intr-un circuit de apa format din 2 pompe EK Laing D5 Vario,un radiator de 480 mm precum si waterblock-ul procesorului produs evident tot de EK,varianta Supremacy EVO.Pentru a simula conditiile unei utilizari daily-use circuitul de apa a racit un procesor Intel I7 5930K tactat la 4900 mhz cu un voltaj sanatos de 1.45V iar ventilatoarele EK Vardar au rulat la aproximativ 1200 RPM . Temperatura ambientala a fost mentinuta constant la 26 grade Celsius intr-un ambient controlat cu ajutorul AC.

Rezultatele obtinute sunt excelente . Temperatura in idle s-a stabilizat in jurul valorii de 30-31 grade iar in load maximul de 36 grade reprezinta o valoare impresionanta tinand cont si de includerea in circuit a unui 5930K tactat sanatos . In plus de asta testele cu waterblock au fost realizate in conditii de overclock. Diferenta de 6 grade intre idle-load denota a calitate a constructiei impecabila ce se resimte in temperaturi excelente si un flow de apa sanatos.











Nu m-am oprit insa aici si am testat comportamentul placii in overclock.Daca in cazul racirii stock am obtinut frecvente de 1110-1120/600 GPU/VRAM folosind waterblock-ul EK valorile de 1130/620 GPU/VRAM au fost perfect stabile pentru rularea intregii suite de benchmark-uri sintetice . Din nefericire pana la momentul terminarii acestui articol nu a fost lansat nici un utilitar destinat modificarii voltajului pentru Fury X astfel ca toate testele au fost rulate folosind voltajul stock de 1.2150. Pentru actualii/viitorii posesori de Fury X vestile sunt bune insa ,versiunile ulterioare ale aplicatiilor destinate overclock-ului vor putea modifica VGPU astfel ca valori de 1200-1250 sunt perfect realizabile stabil in cazul racirii cu apa.

3.CONCLUZII

Pot recomanda fara nici o retinere produsul testat astazi . Acest lucru implica faptul ca aveti deja un circuit WC si detineti/planuiti un upgrade la Fury X . E bine de stiut ca in cazul de fata racirea stock a placii face fata fara nici o problema in conditii de utilizare normala fiind un pas mare in fata facut de AMD pe drumul ce bun . Daca totusi doriti sa stoarceti si ultimul strop de performanta,waterblock-ul testat astazi va va fi cu siguranta de mare folos . Luand in considerare calitatea executiei,pachetul generos si mai ales performanta , EKWB a creat un waterblock extrem de reusit pentru AMD Fury X prin produsul testat astazi, EK-FC R9 Fury X . Nu in ultimul rand produsul poate fi achizitionat la pretul de 109.95 E de pe shop-ul online EKWB.